Be My Baby

**«Be My Baby»** er en amerikansk sang, skrevet av Phil Spector, Jeff Barry og Ellie Greenwich. Den ble innspilt av The Ronettes i Gold Star Studios juli-august 1963, med Spector som produsent. «Be My Baby» ble utgitt på singlen Philles Records 116.

Versjonen til The Ronettes ligger som nr. 22 på Rolling Stones liste «The 500 Greatest Songs of All Time». I 1999 ble den opptatt i the Grammy Hall of Fame og i 2006 innlemmet Library of Congress gruppas versjon i «United States National Recording Registry». Pitchfork Media plasserte den som nr. 6 på sin liste over «*The 200 Greatest Songs of the 1960s»*. Magasinet *[[Time (magasin)|Time]]* innlemmet sangen i sin liste over «All-TIME 100 Songs».

Den blir ofte omtalt som et skoleeksempel på Spectors «Wall of Sound». «Be My Baby» er en av de best kjente og mest slitesterke sangene fra 1960-tallet. I databasen AllMusic omtales sangen slik: *«Ingen ringere enn [[Brian Wilson]] har utropt «Be My Baby» til den beste pop-innspillingen som noensinne har blitt laget - og vi sier oss ikke uenige»*.

I sin selvbiografi beretter vokalisten Ronnie Spector at hun var på turné med Joey Dee and the Starlighters da «Be My Baby» ble introdusert av Dick Clark i fjernsynsprogrammet *[[American Bandstand]]* som the *Record of the Century*.

Hal Blaine var trommeslageren på innspillingen med The Ronettes. Darlene Love samt Sonny og Cher var blant gjestevokalistene som koret på innspillingen. Gitaristene var Tommy Tedesco og Bill Pitman, og instrumentalsporet «Tedesco and Pitman» på singlens B-side var oppkalt etter dem.

## Inspirasjon og påvirkningskraft
Trommebeaten i åpningen har blitt brukt i mange andre hitsanger, blant annet i

* Billy Joel: «Say Goodbye to Hollywood» (1976)
* Meat Loaf: «You Took the Words Right Out of My Mouth» (1977)
* Asia: «Heat of the Moment» (1982)
* Bruce Springsteen: «Glory Days» (1984)
* The Jesus and Mary Chain: «Just Like Honey» (1985)
* Andrew Lloyd Webber: «The Phantom of the Opera» (1986)
* Kings of Leon: «The Bucket»" (2004)
* Lady Gaga: «Hair» (2011).

Brian Wilson skal ha blitt monomant opptatt av denne sangen. I 2013 fortalte han en journalist fra *[[The New York Times|The New York TImes]]* at han hadde lyttet til den over tusen ganger. Han betrakter sin egen sang «Don't Worry Baby» (fremført av The Beach Boys) som det *mannlige motstykket* til «Be My Baby». Spector sa én gang om Wilson: *«Jeg skulle gjerne hatt en «nickel» for hver joint han røykte»* da han forsøkte å finne ut hvordan Spector hadde fått til lydbildet på «Be My Baby».

I 1986 spilte Eddie Money inn sangen «Take Me Home Tonight», med tekstlinjen *«Just like Ronnie sang».* Ronnie Spector selv sang en del av refrenget til «Be My Baby» på denne innspillingen.

Mutya Buena og Amy Winehouse spilte inn en sang med tittelen «B Boy Baby» som tok utgangspunkt i refrenget til «Be My Baby». Den ble utgitt på Mutyas debutalbum *[[Real Girl]]*.

Sangen ble spilt under rulletekstene i starten av Martin Scorseses film *[[Mean Streets]]* (1973), i en episode av TV-serien *[[Bøllen og blondinen]]* (1987), i filmen *[[Dirty Dancing]]* (1987), i episoden *Ninth Grade Man* av *[[Mine beste år]]*, i rulletekstene på slutten av filmen *[[Baby Mama (film)|Baby Mama]]* (2008) samt en engelsk/spansk versjon i filmen *Tabu* (2012) av Miguel Gomes

## Coverversjoner
Coverversjoner av sangen har blitt gjort mange ganger, blant annet av: 

* Tommy Roe 
* Andy Kim (en listehit i 1970, produsert av Jeff Barry) 
* John Lennon (hvis versjon også ble produsert av Spector, i 1973) 
* Graham Bonnet 
* Johnny Goudie 
* The Lightning Seeds 
* The Bay City Rollers 
* Blue Öyster Cult 
* Rachel Sweet 
* The Chipettes 
* We Are Scientists 
* Psyched Up Janis 
* Nina Sky 
* Maroon 5 
* Glasvegas 
* Ivy 
* Linda Ronstadt 
* DM Stith 
* Ultima Thule 
* Charly Garcia på albumet *Sinfonía para adolescentes*  (Sui Generis album) 
* Jason Donovan på albumet *[[Let It Be Me (album)|Let It Be Me]]* (2008) 
* Travis 
* Remi Nicole 
* The Dollyrots spilte inn en versjon. Den ble utgitt på gruppas album *[[Eat My Heart Out]]* (2004) 
* Den britiske poppunkduoen The Herman Post hadde med en coverversjon på sin debut-EP *Put It There Buster* (2011). 
* Det kanadiske indie pop-bandet Hey Ocean! gjorde en coverversjon på EP-platen *Big Blue Wave* (2011). 
* Country/pop-singer Jody Miller gjorde en nyinnspilling av sangen i 1972. 
* En coverversjon med Millionaires ble utgitt på YouTube 9. juli 2010. Klippet består av en video av gruppa, mens de synger i et studio, videofilmet i sort/hvitt 
* I 1992 spilte den australske jentegruppa Teen Queens en dance-popversjon. 
* I 1999 ble versjonen til den kvinnelige artisten Whigfield utgitt på single. Den kom senere med på albumet Whigfield III. 
* En musikkvideo ble filmet i Barcelona. 

## Svensk versjon
Den svenske tittelen er «Tro mej, älskling!»

### Innspilling
*Ann-Cathrin Widlund. Utgitt på singlen Philips PF&nbsp;350&nbsp;266 i 1965.

## Listeplasseringer

## Referanser